תיאטרון האינקובטור

תיאטרון האינקובטור הוא תיאטרון רפרטוארי ישראלי קטן, הפועל מבניין בית מזי"א לתיאטרון במרכז ירושלים, בתמיכת עיריית ירושלים, משרד התרבות והספורט, והקרן לירושלים.

התיאטרון הוקם בשנת 2005 על ידי אריק עשת, ובתמיכת “קרן ברכה”, כפרויקט שמטרתו העיקרית היא יצירה מקורית, צעירה, איכותית ופורצת דרך.

התיאטרון משמש כחממה ליוצרים צעירים, ורואה ערך במצוינות אומנותית, לצד יצירה המדברת בגובה העיניים לקהל הולך וגדל. לתיאטרון שפה ייחודית, והוא התיאטרון הרפרטוארי היחידי בארץ הפונה לקהל צעיר. כ־70% מקהל התיאטרון הנו בגילאי 18-40.

מעל מאה הצגות מקוריות הופקו בתיאטרון, והוצגו בתיאטראות ברחבי הארץ, בכל פסטיבלי התיאטרון המובילים בארץ (פסטיבל ישראל, פסטיבל עכו, פסטיבל חיפה להצגות ילדים ועוד), ובעולם (פסטיבל אדינבורו ועוד). התיאטרון אף הפיק שתי סדרות טלוויזיה (“הקרם דה לה סלאם” ו”באבאגנוש”), ואת סרט הקאלט זוכה הפרסים “העיר הזאת”.

התיאטרון מהווה גם בית לחממה הירושלמית לתיאטרון, פואטרי סלאם ישראל ופסטיבל הקומדיה הישראלי ע"ש אפרים קישון.

 היסטוריה 
תיאטרון האינקובטור הוקם בשנת 2005 על ידי אריק עשת, מנהל סטודיו למשחק ניסן נתיב ירושלים, על מנת לספק תעסוקה לבוגרי הסטודיו, וכדי לפתח את תעשיית התרבות והתיאטרון בירושלים. המופע הראשון, שלימים התיאטרון נקרא על שמו, היה "האינקובטור", שעלה בברים במרכז העיר, ביניהם סטנגה ועוד. בין משתתפי המופעים הראשונים היו נדב בושם, ענבל לורי, יאיר להמן, נוית אמסלם, דניאל זהבי, אורי סיידוב, גיא עמיר וחנן סביון ועוד.

בשנת 2006 יצר התיאטרון בשיתוף עמירם גרוס את סדרת הטלוויזיה באבאגנוש ששודרה בערוץ 10, בבימוי יהלי ברגמן, ובהשתתפות השחקנים היוצרים תומר אופנר, יאיר להמן, אורי סיידוב, עדי פיין, ערן קראוס ונוית אמסלם.

בשנת 2007 החל שיתוף הפעולה בין התיאטרון לבית אבי חי, אשר כלל מספר מופעים. המופע "קלבת שבת" עלה בשנים 2007–2011 כמופע שבועי על פי קטעים מפרשת השבוע, ושולבו בו מערכונים, שירים וקטעי לימוד. את המופע הנחה ג'קי לוי, והשתתפו בו השחקנים יאיר להמן, ערן קראוס, גלית צברי, רוזי ריצ'מן, מאיר פוריס, גדי ויסברט, בליווי מוזקלי של נדב ויקינסקי שגם הלחין וכתב את השירים למופע. המופע "פרה שחוטה" עלה גם הוא במסגרת שיתוף הפעולה, בהובלת יאיר להמן, ענבל לורי ואלי חביב, ובהשתפות אורחים משתנים, והפך להצגת קאלט בירושלים. מופע נוסף שעלה במסגרת שיתוף הפעולה היה "הקבינט" בהשתתפות אלי חביב, ענבל לורי, יפתח ליבוביץ', יאיר להמן, דרור קרן, שי אביבי ועוד.

בשנת 2008 נוצרה "הצגה יומית" בסטודיו למשחק ניסן נתיב ירושלים, והופקה על ידי תיאטרון האינקובטור בתמיכת הזירה הבין תחומית, בסיוע הקרן לירושלים ומחלקת תרבות במשרד החוץ. ההצגה הועלתה לראשונה באפריל במסגרת פסטיבל חיפה להצגות ילדים וזכתה בשלושה פרסים: המשחק, הבימוי וההצגה הטובים ביותר. לאחר מכן המשיכה ההצגה להופיע מאות פעמים ברחבי הארץ והעולם.

בשנת 2011 נפתח בית מזיא לתיאטרון כמרכז תרבות, ממנו פועלים תיאטרון האינקובטור, קבוצת התיאטרון הירושלמי ותיאטרון פסיק. בית מזיא הוא משכנו של תיאטרון האינקובטור עד היום.

בינואר 2012 נוסדה סצנת הפואטרי סלאם הישראלית על במת תיאטרון האינקובטור בירושלים. אירועי פואטרי סלאם חודשיים מתקיימים עד היום ברחבי הארץ. עשרות משוררים ומשוררות מופיעים עם טקסטים מקוריים ומתחרים זה בזה. פואטרי סלאם יצר סצנה תרבותית חדשה וצומחת של שירה מדוברת, וקהילה חוצת מגזרים, עם סדנאות והופעות המחדשות את השפה העברית. פואטרי סלאם ישראל אף זכה בפרס מאיר אריאל לחדשנות בשפה העברית. אחת לשנה נערכת תחרות הגמר הראשית: הסלאם הגדול. המשורר הזוכה מדי שנה, מייצג את ישראל בתחרות הפואטרי סלאם הבינלאומית.

באותה השנה, עלתה לראשונה ההצגה "העיר הזאת" בהשתתפות עמית אולמן (גם במאי ההצגה), עומר הברון, עומר מור, רוני רוקט ודורית ליליין. ההצגה היא מחווה בראפ לסרטי פילם נואר ולסגנון הבלשי בכלל. כל הטקסט בהצגה מדובר, מושר או מבוצע כראפ בחרוזים. במהלך השנים התחלף הקאסט והצטרפו השחקנים גיא רון ויובל בילגוראי. ההצגה עלתה על הבמות למעלה מ־450 פעמים, זכתה לסיקורים נרחבים בעיתונות המודפסת, באינטרנט ובטלוויזיה, ואף הוצגה בפסטיבלי תיאטרון באירופה. ההצגה זכתה בפרסי "קיפוד הזהב" לשנת 2014 בקטגוריות במאי השנה, מחזאי השנה, המוזיקה והעבודה הקבוצתית. בחודש אוגוסט 2014 יצא המופע בגרסתו האנגלית לפסטיבל הפרינג' הבינלאומי באדינבורו, בירתה של סקוטלנד. ההצגה לא הועלתה בפסטיבל בסופו של דבר, בעקבות מחאות אנטי-ישראליות באדינבורו. בשנת 2023 יצא לאקרנים הסרט "העיר הזאת". הסרט זכה לביקורות אוהדות, היה מועמד לשישה פרסי אופיר וזכה בארבעה פרסי אופיר: הפסקול, המוזיקה, העיצוב האומנותי והתלבושות. בשנת 2024 זכה הסרט במספר פרסים בפסטיבל הקולנוע צ'לסי בניו יורק: הסרט הטוב ביותר, הבמאי הטוב ביותר (עמית אולמן) והשחקנית הטובה ביותר (מוריה אקונס).

בשנת 2013 הכיר משרד התרבות בתיאטרון האינקובטור כתיאטרון רפרטוארי.

בשנת 2017 הפיק התיאטרון, בשיתוף ערוץ 11, את תוכנית הטלוויזיה "הקרם דה לה סלאם", בה הופיעו מיטב משוררי פואטרי סלאם ישראל.

באותה השנה הקים התיאטרון את לייבל "בְּדִבּוּר", הלייבל הישראלי הראשון המתמחה בשילוב של ספוקן וורד עם מוזיקה. הלייבל ייצג את פדרו גראס (עמית אולמן), ג'ימבו ג'יי ואריק אבר.

באוגוסט 2022 הפיק התיאטרון לראשונה את פסטיבל הקומדיה הישראלי ע"ש אפרים קישון, פסטיבל שנתי לקומדיה, הומור וסאטירה ישראלית מקורית, ביוזמת תיאטרון האינקובטור ומשפחת קישון, ובתמיכת עיריית ירושלים, הקרן לירושלים ומשרד התרבות. הפסטיבל הנו מהפסטיבלים הבולטים בארץ התומכים ביצירה עצמאית בתיאטרון. ההצגות שעלו במסגרת הפסטיבל עלו לאחר מכן ברחבי הארץ וזכו לפרסים ושבחים.

בשנת 2024 הוקמה החממה הירושלמית לתיאטרון ביוזמת תיאטרון האינקובטור ועיריית ירושלים, ובתמיכת קרן שי לי מהקרן לירושלים, במטרה להצמיח ולגדל את דור היוצרים הבא. החממה היא מסגרת לימודית ליוצרים, המאפשרת להם לפתח יצירה תיאטרונית, תוך ליווי של מיטב היוצרים בתחום התיאטרון בארץ.

בשנת 2025 מונה יפתח ליבוביץ' למנהל האומנותי של התיאטרון, כאשר אריק עשת ממשיך לשמש כמנכ"ל התיאטרון.

הפקות התיאטרון
בין ההפקות הבולטות שהועלו בתיאטרון האינקובטור:
+הצגהיוצריםשחקניםפרסיםאסתראתי וקנין סובר בבימויה של יעל טלאתי וקנין סובר ונעמה רדלרפרס השחקנית הטובה ביותר בפסטיבל הקומדיה לשנת 2025.אנטי אייג'ינגיונתן בלומנפלד ומיכל לוסי גורפייןמיכל לוסי גורפיין, יונתן בלומנפלד, אתי וקנין סובר וגל ברקפרס המחזה הטוב ביותר בפסטיבל הקומדיה לשנת 2024 למיכל לוסי גופיין וליונתן בלומנפלד, פרס השחקנית הטובה ביותר בפסטיבל הקומדיה לשנת 2024 למיכל לוסי גופיין, פרס שחקנית המשנה הטובה ביותר בקיפוד הזהב לשנת 2025 לאתי וקנין סובר.איפה הילדיעל טליעל טל, אתי וקנין סובר, נעמה רדלר ואילון פרברפרס המוזיקה הטובה ביותר בקיפוד הזהב לשנת 2025 לנעמה רדלר.משפחה ברכבתמחזה מאת אלדד כהן בבימוי שרון שטרקאופיר צויגנבום, עדן אהרוני, יפתח קמינר ואפרת ארנוןפרס המחזה הטוב ביותר בפסטיבל הקומדיה לשנת 2023 לאלדד כהן, פרס שחקנית המשנה הטובה ביותר בקיפוד הזהב לשנת 2024 לאופיר צויגינבום, פרס השחקנית הטובה ביותר בפסטיבל PITF הבינלאומי בקוסובו לשנת 2025 לאופיר צויגינבום.אחינועם ואניאילון פרבר ויאלי ויסאילון פרבר ויאלי ויספרס ההצגה הטובה ביותר בפסטיבל הקומדיה שנת 2023, פרס השחקנית הטובה ביותר בפסטיבל הקומדיה שנת 2023 ליאלי ויס, פרס השחקן הטוב ביותר בפסטיבל הקומדיה שנת 2023 לאילון פרבר.העיר הזאת (הסרט)עמית אולמןפרסי אופיר לשנת 2024: פרס הפסקול, פרס המוזיקה, פרס העיצוב האומנותי ופרס התלבושות, פרסי פסטיבל הקולנוע צ'לסי בניו יורק לשנת 2024: הסרט הטוב ביותר, הבמאי הטוב ביותר (עמית אולמן) והשחקנית הטובה ביותר (מוריה אקונס).הוועדהנדב בושםנולי עומר, עדילי ליברמן, אורה מאירסון, מיכל אטלס, לאה יונגר ונדב בושםפרס ההצגה הטובה ביותר בפסטיבל הקומדיה שנת 2022, פרס השחקנית הטובה ביותר בפסטיבל הקומדיה שנת 2022 לנולי עומר, זוכת פרס היצירה ע"ש שולמית אלוני לשנת 2023.מקום טוב הכל רענורית דרימר וענת דרימרנורית דרימר, ענת דרימר ואמיר מיוחספרס המחזה הטוב ביותר בפסטיבל הקומדיה שנת 2022, פרס הבימוי הטוב ביותר בפסטיבל הקומדיה שנת 2022, פרס ההצגה הטובה ביותר בקיפוד הזהב לשנת 2023, פרס המחזה הטוב ביותר בקיפוד הזהב לשנת 2023, פרס הבימוי הטוב ביותר בקיפוד הזהב לשנת 2023, פרס השחקנית הטובה ביותר בקיפוד הזהב לשנת 2023 לנורית דרימר.יום הדיןיוסי אלקה ואופלאושרי כהןגידי מחזמר בהקיץיונתן בלומנפלדיונתן בלומנפלד, יריב קוק, רמי שוורץ, נעמה בוגוט וסימה ברמיפרס המוזיקה הטובה ביותר בקיפוד הזהב לשנת 2017, שני פרסי מגזין Broadway world על בימוי והבטחת השנה ליונתן בלומנפלד.הטרגדיה של מקבתעמית אולמן, יפתח ליבוביץ', דניאל שפירא, דנה ידלין, עומר הברון, יוסף אלבלקעמית אולמן, יפתח ליבוביץ', דניאל שפירא, דנה ידלין, עומר הברון, יוסף אלבלקהקרם דה לה סלאםאריק אברג'ימבו ג'יי, איציק פצצתי, עמית אולמן, שאנן סטריט, יורם טהר לב, עלמה דישי, צביה מרגליות רוני סומק, להקת טיפקס, קרולינה ומרגולתיכון מגשימיםעמית אולמן, עומר הברון ועומר מורעומר הברון, עמית אולמן, סימה ברמי, דורון גוברמן, עמרי הכהן, רני אלון, גלי אשכנזי לוין, אוריה ויצטום, רועי דורון, עומר מורפרס מלחין השנה בקיפוד הזהב לשנת 2017 לעמית אולמן, עומר הברון ועומר מור, פרס העבודה הקבוצתית בקיפוד הזהב לשנת 2017.איוביוסי יזראעליאייל נחמיאס, אריק עשת, יוסף אלבלק, עומר הברון, עמית אולמן, קרן הדר וששון גבאיחלפון 6גיא עמיר וחנן סביוןגיא עמיר, חנן סביון, יעל שטולמן ורותם בלוטניקמה שחשוב באמתאלי חביבאריק עשת, גבי עמרני, יהונתן פורת, יעל שטולמן, יריב קוק, פביאנה מיוחס, רם מזרחי ותום חגיבית מטבחיים 5נדב ויקינסקי ואורית גל ליכטנשטט (עיבוד לרומן מאת קורט וונגוט)דורון גוברמן, יריב קוק, נעה קשפיצקי, רוני דותן, שיר שנער ותום חודורובפרס המוזיקה בפסטיבל עכו לשנת 2015.פפפפפפפאהרון לוין וירון אדלשטייןאיצקו אביטל, ערן בן זאב, ערן בן צבי ואמיר ירושלמיפרס ההצגה הטובה ביותר בפסטיל עכו לשנת 2013.העיר הזאתעמית אולמן, עומר הברון ועומר מורעמית אולמן, עומר הברון, עומר מור, דורית ליליין ורוני רוקטפרסי קיפוד הזהב לשנת 2014: בימוי, מחזה, מוזיקה ועבודה קבוצתית.תנ"ך שואוצביקה פישזון, ינון שאזו, יצחק לאור, דניאל קישינובסקי, דני ברוסובני ויעל מפצירינון שאזו, יצחק לאור, דניאל קישינובסקי, דני ברוסובני ויעל מפצירהצגה יומיתצביקה פישזון, דני ברוסובאני, יצחק לאור, יעל מפציר, דניאל קישינובסקי וינון שאזודני ברוסובאני, יצחק לאור, יעל מפציר, דניאל קישינובסקי וינון שאזופרסי פסטיבל חיפה הבינלאומי לשנת 2008: אנסמבל השחקנים, הבימוי וההצגה הטובה ביותר.פרה שחוטהיאיר להמן, ענבל לורי ואלי חביביאיר להמן, ענבל לורי ואלי חביבקלבת שבתג'קי לוי, יאיר להמן, ערן קראוס, גלית צברי, רוזי ריצ'מן, מאיר פוריס וגדי ויסברטג'קי לוי, יאיר להמן, ערן קראוס, גלית צברי, רוזי ריצ'מן, מאיר פוריס וגדי ויסברטבאבאגנושעמירם גרוס ויהלי ברגמןתומר אופנר, יאיר להמן, אורי סיידוב, עדי פיין, ערן קראוס ונוית אמסלם

קישורים חיצוניים




הערות שוליים

האינקובטור